Z A P I S N I K

1. (konstituirajuće) sjednice Vijeća Mjesnog odbora Miroševec
održane 27. lipnja 2025. u Područnom uredu Dubrava, Dubrava 49, dvorana „C“
s početkom u 13,00 sati

NAZOČNI: Sanja Kelčec-Ključarić, Zdravko Mišić, Krešimir Huzek, Andrija Čepin i Danijel Folnegović

OSTALI NAZOČNI:
· Sandra Šukunda, stručna referentica u Gradskom uredu za mjesnu samoupravu


Nakon pozdravnog govora djelatnika Gradskog ureda za mjesnu samoupravu, promet, civilnu zaštitu i sigurnost i intoniranja hrvatske himne, konstatira se da je nazočno pet od ukupno pet članova Vijeća, što znači da Vijeće može pravovaljano odlučivati.
Vijeće jednoglasno prihvaća i utvrđuje 

DNEVNI RED

1. Zaključak o osnivanju i izboru članova Mandatnog povjerenstva – donošenje zaključka;
	2.  Zaključak o Izvješću Mandatnog povjerenstva o provedenim izborima za članove Vijeća  Mjesnog odbora Miroševec – donošenje zaključka;
            3.  Zaključak o izboru predsjednika Vijeća – donošenje zaključka;
	4.   Zaključak o izboru potpredsjednika Vijeća – donošenje zaključka; 
5. Prijedlog Odluke o izmjeni Poslovnika o radu Vijeća Mjesnog odbora Miroševec – donošenje;
            6.   Pitanja i prijedlozi.

Sukladno članku 50. stavku 3. Odluke o izborima članova vijeća gradskih četvrti i članova vijeća mjesnih odbora, do izbora predsjednika Vijeća, sjednicom predsjedava prvi izabrani član Vijeća s kandidacijske liste koja je dobila najveći broj glasova. 
	Na temelju uvida u službene rezultate izbora članova Vijeća Mjesnog odbora Miroševec konstatirano je da je najviše glasova dobila kandidacijska lista Bernardić Davor-Nezavisna lista Servus Zagreb-Servus Zagreb Dina Dogan-Nezavisna lista-Dina Dogan-NL Fokus Hrvatska narodna stranka – Liberalni demokrati – HNS Hrvatsko socijalno-liberalna stranka – HSLS Socijaldemokrati te da je prvi izabrani član Vijeća na toj listi gospodin Zdravko Mišić, koji kao privremeni predsjednik predsjedava sjednicom.


Ad 1. Zaključak o osnivanju i izboru članova Mandatnog povjerenstva
Predsjedatelj daje prijedloge za predsjednika i članove Mandatnog povjerenstva te predlaže donošenje zaključka o osnivanju i izboru članova Mandatnog povjerenstva.
	Bez rasprave, Vijeće jednoglasno, donosi

Z A K LJ U Č A K
o osnivanju i izboru članova Mandatnog povjerenstva

	1. Osniva  se Mandatno povjerenstvo Vijeća Mjesnog odbora Miroševec (u nastavku teksta: Vijeće).

2. Zadaće Mandatnog povjerenstva  su:
- na konstituirajućoj sjednici Vijeća podnijeti izvješće o provedenim izborima za članove Vijeća, o izabranim članovima Vijeća, o podnesenim ostavkama, mirovanju mandata izabranim članovima  i o zamjenicima članova koji započinju obavljati dužnost člana Vijeća te predložiti verifikaciju mandata članovima Vijeća;
- podnositi izvješća o tome da su ispunjeni uvjeti za prestanak mandata članu Vijeća u slučajevima utvrđenim Statutom Grada Zagreba i Odlukom o izborima članova vijeća gradskih četvrti i članova vijeća mjesnih odbora;
- podnositi izvješća o tome da su ispunjeni uvjeti za početak mandata zamjeniku člana Vijeća.

	3. U Mandatno povjerenstvo biraju se:
	za predsjednika:    Zdravko Mišić
	za članove:            1. Sanja Kelčec-Ključarić i
			      2.  Danijel Folnegović

	Predsjedatelj poziva Mandatno povjerenstvo da pripremi izvješće o provedenim izborima i prijedlog zaključka o verifikaciji mandata članovima Vijeća.


Ad. 2 Zaključak o Izvješću Mandatnog povjerenstva o provedenim izborima za članove Vijeća  Mjesnog odbora Miroševec
Predsjednik Mandatnog povjerenstva podnosi izvješće. (Potpisano izvješće prilaže se ovom zapisniku.) 
Predsjedatelj otvara raspravu.

	Bez rasprave, Vijeće jednoglasno, donosi

ZAKLJUČAK
o izvješću Mandatnog povjerenstva 

I. Prima se na znanje Izvješće Mandatnog povjerenstva i verificiraju se mandati sljedećim članovima / članicama Vijeća Mjesnog odbora Miroševec:

1. SANJA KELČEC KLJUČARIĆ          BERNARDIĆ DAVOR – NEZAVISNA LISTA 
					       SERVUS ZAGREB-SERVUS ZAGREB
                                              DINA DOGAN – NEZAVISNA LISTA – DINA DOGAN-NL
                                              FOKUS
                                  HRVATSKA NARODNA STRANKA-LIBERALNI 
	                      DEMOKRATI - HNS
                                              HRVATSKO SOCIJALNO-LIBERALNA STRANKA-HSLS
               		          SOCIJALDEMOKRATI

2. ZDRAVKO MIŠIĆ           BERNARDIĆ DAVOR – NEZAVISNA LISTA SERVUS
                                              ZAGREB-SERVUS ZAGREB
                                              DINA DOGAN – NEZAVISNA LISTA – DINA DOGAN-NL
                                              FOKUS
                                  HRVATSKA NARODNA STRANKA-LIBERALNI 
	                      DEMOKRATI - HNS
                                              HRVATSKO SOCIJALNO-LIBERALNA STRANKA-HSLS
               		          SOCIJALDEMOKRATI

3. KREŠIMIR HUZEK         HRVATSKA DEMOKRATSKA ZAJEDNICA-HDZ   
 			            DOMOVINSKI POKRET - DP               
                                               HRVATSKA STRANKA UMIROVLJENIKA-HSU 
                                               HRVATSKA SELJAČKA STRANKA – HSS

4. ANDRIJA ČEPIN          NEZAVISNA LISTA TOMISLAVA JONJIĆA - JEDINO  
                                           HRVATSKA! - NEZAVISNA LISTA TOMISLAVA JONJIĆA
        DOM I NACIONALNO OKUPLJANJE - DOMINO
                               HRVATSKI SUVERENISTI
                               BLOK ZA HRVATSKU – BLOK

5. DANIJEL FOLNEGOVIĆ     MOST
                                                    HRVATSKA STRANKA PRAVA - HSP
	

	
	II. Ovaj će se Zaključak dostaviti Gradskom uredu za mjesnu samoupravu, promet, civilnu zaštitu i sigurnost, Ulica kneza Branimira 71b.

Predsjedatelj čita tekst prisege i poimence proziva članove Vijeća kojima su verificirani mandati, a članovi izgovaraju riječ „PRISEŽEM“.
/Potpisani tekstovi prisege članova Vijeća prilažu se ovom zapisniku./


Ad 3. Izbor predsjednika Vijeća

	Predsjedatelj obavještava članove Vijeća da u skladu s čl. 15. Poslovnika o radu Vijeća, prijedlog kandidata za predsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
Utvrđuje da su podnesena 2 prijedloga. 
            Prijedlog – da se za predsjednika izabere Krešimir Huzek - podnijeli su članovi: Krešimir Huzek, Andrija Čepin i Danijel Folnegović.
	Prijedlog – da se za predsjednika izabere Zdravko Mišić – podnijeli su članovi: Sanja Kelčec Ključarić i Zdravko Mišić.
            /Prijedlozi se prilažu ovom zapisniku./

            Predsjedatelj otvara raspravu.
	Budući da nitko ne traži riječ, predsjedatelj poziva izabrane članove Vijeća da dizanjem ruke daju svoj glas ponuđenom kandidatu. Predsjedatelj daje na glasovanje prijedlog kandidata.
	Za kandidata Krešimira Huzeka glasovala su tri prisutna člana Vijeća.
	Za kandidata Zdravka Mišića glasovala su dva prisutna člana Vijeća.
Budući da je kandidat Krešimir Huzek dobio većinu glasova, Vijeće većinom glasova (3 „ZA“, 2 „PROTIV“)  donosi


Z A K LJ U Č A K
o izboru predsjednika Vijeća Mjesnog odbora Miroševec


	1. Za predsjednika Vijeća Mjesnog odbora Miroševec izabran je Krešimir Huzek.

	2. Ovaj će zaključak biti objavljen na oglasnoj ploči u sjedištu Mjesnog odbora.

	
Predsjednik zahvaljuje članovima Vijeća na ukazanom mu povjerenju i nastavlja predsjedati.


Ad 4. Izbor potpredsjednika Vijeća

	Predsjednik obavještava članove Vijeća da u skladu s čl. 15. Poslovnika o radu Vijeća,  prijedlog kandidata za potpredsjednika Vijeća podnosi najmanje jedna trećina članova Vijeća u pisanom obliku, s tim da član Vijeća može sudjelovati u podnošenju samo jednog prijedloga kandidata. 
	 Prijedlog – da se za potpredsjednika izabere Sanja Kelčec-Ključarić - podnijeli su članovi: Zdravko Mišić i Sanja Kelčec-Ključarić.
	Prijedlog – da se za potpredsjednika izabere Danijel Folnegović – podnijeli su Krešimir Huzek, Andrija Čepin i Danijel Folnegović.
/Prijedlozi se prilažu ovom zapisniku./
	 
Predsjednik otvara raspravu.
	Budući da nitko ne traži riječ, predsjednik poziva izabrane članove Vijeća da dizanjem ruke daju svoj glas ponuđenom kandidatu. Predsjednik daje na glasovanje prijedlog kandidata. 
Za kandidata Danijela Folnegovića glasala su tri prisutna člana Vijeća.
	Za kandidata Sanju Kelčec-Ključarić glasala su dva prisutna člana Vijeća.
	
Vijeće većinom glasova (3 ZA, 2 PROTIV)	 donosi

Z A K LJ U Č A K
o izboru potpredsjednika Vijeća Mjesnog odbora Miroševec


	1. Za potpredsjednika Vijeća Mjesnog odbora Miroševec izabran je Danijel Folnegović.

	2. Ovaj zaključak bit će objavljen na oglasnoj ploči u sjedištu Mjesnog odbora.	

            Predsjednik čestita izabranom potpredsjedniku.
            Potpredsjednik zahvaljuje članovima Vijeća.

Ad. 5. Prijedlog Odluke o izmjeni Poslovnika o radu Vijeća Mjesnog odbora Miroševec
Predsjednik pojašnjava prijedlog koji je  vezan za izmjenu Poslovnika o radu Vijeća Mjesnog odbora Miroševec, a odnosi se na točku  40 st.2  (dostava poziva za sjednice).
Nakon provedene rasprave, Vijeće jednoglasno donosi

ODLUKU
o izmjeni Poslovnika o radu Vijeća Mjesnog odbora Miroševec

	 Odluka prileži zapisniku i njegov je sastavni dio.


Ad 6. Pitanja i prijedlozi

Članovi stranke su obaviješteni o terminu edukacije koja će se održati u Centru za kulturu Sesvete dana 01. srpnja 2025. u 16,30 sati. 
Konstatira se da predsjednik Vijeća preuzima šifru interneta te ključeve objekta mjesne samouprave.
Slijedi dogovor oko termina 2. sjednice Vijeća Mjesnog odbora, koja je određena za utorak, 08. srpnja u 20,00 sati. 
	Budući da nitko ne traži riječ, predsjednik zaključuje sjednicu.

Završeno u 13,30 sati.


KLASA: 024-08/25-003/1037
URBROJ:  251-13-11-6/009-25-2
U Zagrebu, 27. lipnja 2025.                 
Predsjednik
 Vijeća Mjesnog odbora
            Miroševec

          Krešimir Huzek
[bookmark: _GoBack]

